„Na serbskosći je so mi přeco hižo zhromadnosć lubiła. Wobdźiwuju žiwu kulturu, předewšěm zhromadne spěwanje a hudźenje“, zwuraznja Felicia Touvenotec.
Narodźiła so a wotrostła je mjeztym 22lětna w francoskim měsće Nancy, na sewjerowuchodźe kraja, njedaloko němskeje hranicy. „Moja mać jako rodźena Konječanka ze mnu serbsce rěči, tuž mi rěč cuza njeje. Něhdźe jónu wob lěto běch jako dźěćo we Łužicy a sym swójbnych wopytała. Jónu bě mje kmótra na nabožny tydźeń w Chrósćicach přizjewiła. Na njón so derje dopominam, dokelž móžach tam z dźěćimi cyły čas serbować. Dožiwich pak tež jutry a dalše nałožki we Łužicy. Tehdy kaž dźensa so wjeselu serbsku rěč słyšeć a rěčeć. To je něšto cyle wosebite za mnje, wšako je wona zdobom wažny dźěl mojeje identity.“
Radwor (pdź/SN). Dawid Wowčer a Danilo Dej wostanjetaj předsydaj Radworskeho młodźinskeho kluba. Čłonojo kluba su jeju na njedźelnej hłownej zhromadźiznje w zastojnstwje wobkrućili.
Kontaktnych wobmjezowanjow korony dla wotměchu młodostni wuradźowanje towarstwa, kotrež přisłuša Budyskej Domowinskej župje „Jan Arnošt Smoler“ Budyšin, w digitalnym formaće na platformje „jitsi“.
Nazornje a z pomocu wšelakich grafikow, tabulkow a přehladow rozłožistaj Wowčer a Dej skutkowanje cyłka w minjenym lěće, kotrež móžeštaj najebać koronu dosć pozitiwnje hódnoćić. Jako najwjetšej zjawnej projektaj wuzběhnyštaj wonaj staciju bičwolejbuloweje tury Radija Satkula, zarjadowanu w lěću na Radworskim sportnišću, a wuhotowanje wubědźowanja Powerserb nazymu na tamnišej kupje. Wobě zarjadowani je serbska młodźina derje přiwzała.
Njebjelčicy (SN). Serbski sejm chce mjezynarodne zaznawanje serbskeho ludu jako awtochtonu etniju ze samostatnymi prawami skrućeć. Tohodla ma internetna prezentacija bórze tež w jendźelskej rěči přistupna być. Wo tym informuje cyłk po swojim minjenu sobotu online přewjedźenym prěnim posedźenju lěta 2022. Sejmarki a sejmarjo su zdobom wutworjenje mjezynarodnje wobsadźeneje wědomostneje přirady připowědźili, za kotruž móžachu po swójskich słowach „hižo wulce wuznamnych kandidatow“ zdobyć.
Spočatk noweho lěta je sejm z rezoluciju za měr, dowěru a zhromadnosć w našej towaršnosći poziciju zabrał, zo by znamjo přećiwo polarizaciji, wotpohladnemu pačenju a difuznym stracham sadźił, kaž w nowinskej zdźělence rěka. Wobsahowe nadrobnosće woneje rezolucije pak njejsu mjenowane.
We wotstupje Marka Sucheho jako předsydy serbskeje rady Sakskeje widźi sejm wobkrućenje nuzneje potrjeby politiskich reformow a ma gremij w jeho tuchwilnym konstrukće za „strukturelnje politisce bjezzubny“.
Lipsk (SN/JBo). Studenća Lipšćanskeje Sorabije hotuja so na wuhotowanje kóždolětneho póstniskeho programa. Tón budźe so koronapandemije dla, kaž hižo loni, 12. februara w digitalnej formje wotměć.
Nuknica (SN/MWj). Wjacore překwapjenki čakaja na wopytowarjow lětušeho jolka-swjedźenja 15. januara. Tón njewotměje so na zwučene wašnje w Nuknicy, ale wirtuelnje pod adresu . Tam změja přihotowanu wirtuelnu žurlu, na kotruž změja zajimcy z maksimalnje 300 ličakami přistup, zdźěli techniski nawoda Michał Cyž. Jednotliwe přinoški wusyłaja z Nukničanskeje baraki. Započatk budźe po Chróšćanskich wječornych kemšach. Štóž ma rjanu ideju, móže program wot doma ze skečom, spěwom abo podobnym wobohaćić. W běhu programa a po nim zahudźi kapała live-hudźbu. Jedyn z wjerškow budźe wjeta, w kotrejž serbscy wohnjowi wobornicy wažnu rólu hraja. Woni měli sej tón wječor swobodny dźeržeć.
Swinjorězanje lětsa tohorunja budźe. Wudźěłki budu sej zajimcy pola pjekarjow w Róžeńće, Chrósćicach a Worklecach skazać móc. Za to změja tam dobropisy přihotowane, kotrež hodźa so hač do štwórtka, 13. januara, kupić, infor- mowaše Michał „Černo“ Brězan z organizaciskeho teama. Sobotu dopołdnja přihotowane pakćiki pjekarnjam rozdźěla, a kupcy móža sej je tam wotewzać.
Nowojasčanka Monika Cyžowa wě, wo čim rěči, hdyž wo tym powěda, zo zhromadnosć paruje. A při tym njemysli jeničce na wobmjezowane zetkanja ze swójbnymi.
Nowa Jaseńca (SN/MiR). Přećelske styki z přiwuznymi a znatymi běchu před lětomaj a loni rědke. Jako předsydka Zwjazka serbskich rjemjeslnikow a předewzaćelow (ZSRP) dyrbješe Monika Cyžowa tójšto planowanych zetkanjow, zarjadowanjow a ekskursijow wotprajić. „Naše zarjadowanja njejsu ženje jenož zabawa. Chcemy našim čłonam tež wědu posrědkować a jich tak dale kubłać“, wona wuswětla. Tak su loni w awgusće pućowali. Za cil běchu sej wubrali Čornobóh. W Rachlowje zaběrachu so ze serbskim přirodowědnikom Korlu Bohuwěrom Šěcu. W Markersdorfje wopytachu muzej. W juniju su do Wochožanskeho parka błudźenkow a wokoło Bjerwałdskeho jězora kolesowali. W Klětnjanskej cyrkwi wotkrychu sej drohoćinki a wosebitosće.
Swoje dobre přeća k hodam a do noweho lěta 2022, kotrež steja lětsa druhi raz pod wliwom koronapandemije, zwjazuje předsyda Domowiny Dawid Statnik ze sadu „mamy sami w horšći, hač hišće pjata žołma přińdźe abo hač so bórze normalita wróći“. Postrow jako widejo namakaće pod .
Budyšin (SN/at). „Prěnje słowa maćerne serbske běchu, lubozne, nihdy njezacpěju je, serbsce rěču žiwe dny.“ Hrónčko Feliksa Hajny njepyši jenož hodowny postrow Domowiny w dźensnišim wudaću Serbskich Nowin, jeho słowa mamy do našeho časa přenjesć, podšmórnje předsyda Domowiny Dawid Statnik w swojich myslach k hodam. „Pytnjemy, zo sej dale a wjac staršich we Łužicy, kotřiž hižo abo hišće sami serbsce njerěča, za swoje dźěćo korjenje w serbskej identiće regiona přeje.“
Rakečance Uće Sykorinej je předsyda Domowiny Dawid Statnik spočatk oktobra w Budyskim Serbskim domje runja dalšich dźewjeć zasłužbnym Serbam za skutkowanje na dobro serbskeho ludu Čestne znamješko Domowiny spožčił.
ces_Latn szl_Latn bos_Latn pol_Latn szl_Latn szl_Latn ces_Latn szl_Latn slk_Latn szl_Latn szl_Latn szl_Latn szl_Latn szl_Latn szl_Latn szl_Latn